Държавен вестник, бр. 58, 2025 г., стр. 121

БРОЙ  58	
Д Ъ Р Ж А В Е Н  В Е С Т Н И К 	
СТР.  121  
Зачисляване на оръжието и бойната техни­
ка и откриване на ежегодната подготовка 
(учебната година) 
Чл. 595. (1) Служебното оръжие и бойната 
техника на разчетите и екипажите се зачис­
ляват тържествено пред целия личен състав 
на военното формирование.
(2) За зачисляване на оръжието и бойната 
техника военното формирование се построява 
на определеното място.
(3) След построяването в определеното вре­
ме началникът на щаба командва за посрещане 
на бойното знаме (например): „Роти (батареи), 
за знамето МИРНО!, За среща отляво, за по-
ЧЕСТ!“. Знамето се посреща съгласно чл. 571. 
Следва посрещане на командира на военното 
формирование, за което началникът на щаба 
подава команда: „Роти (батареи), РАВНИС!, 
МИРНО!, За среща отляво (отдясно, по фрон­
та), за по-ЧЕСТ“, подхожда към него и му 
рапортува (например): „Господин (госпожо) 
полковник, личният състав от ..... за откриване 
на учебната ..... година е построен. Началник 
на щаба на .... !“. Военнослужещите изпълняват 
командите, оркестърът свири „Срещен марш“.
(4) Строяването на екипажите и посреща­
нето на командира (началника) се извършва 
съгласно този устав. Оркестърът изпълнява 
срещен, тържествени и бойни маршове.
(5) Началникът на щаба прочита заповед­
та на командира (началника). Командирът 
(началникът) лично предава бойната техника 
на командирите на разчети и екипажи и ги 
поздравява по този случай, а командирите 
на роти (батареи, звена) връчват на бойците 
полагащите им се индивидуално оръжие и 
техника. След зачисляването командирът 
(началникът) в кратко слово проследява или 
разглежда бойния път на военното форми­
рование, неговите задачи, силата и бойните 
възможности на зачислената техника. Накрая 
военното формирование преминава в тър­
жествен марш в пеши строй.
Чл. 596. (1) Ежегодната подготовка (учебна­
та година) се открива тържествено пред целия 
личен състав на военното формирование.
(2) Строяването и посрещането на ко­
мандира (началника) се извършва съгласно 
този устав. Оркестърът изпълнява срещен, 
тържествени и бойни маршове.
(3) За откриването на ежегодната подго­
товка (учебната година) се отдава заповед. 
Командирът (началникът) с кратко слово 
открива ежегодната подготовка (учебната го­
дина). Личният състав и гостите се запознават 
с бойните възможности на въоръжението и 
бойната техника по центрове, като се про­
веждат и показни действия и демонстративни 
стрелби.
Раздел II 
Военни ритуали за почитане паметта на 
загиналите за свободата и независимостта 
на Република България 
Откриване (обновяване) на паметници
Чл. 597. (1) При откриване на паметници 
със заповед на командира (началника) на 
военното формирование се назначава почетен 
караул, знаме и оркестър. Поставят се часови.
(2) С приближаването на лицето, упълно­
мощено за откриване на паметника, на 15 – 20 
крачки началникът на почетния караул подава 
команда: „Караул, РАВНИС!, МИРНО!, За 
среща отдясно (отляво), за по-ЧЕСТ!“. Ор­
кестърът свири „Срещен марш“. Началникът 
на почетния караул подхожда към него и му 
рапортува (например): „Господин (госпожо) 
генерал-майор, (назовава длъжността на 
упълномощеното лице), почетният караул 
в чест на откриването на паметника на … 
е построен. Началник на караула капитан 
Иванов (Иванова)“.
(3) Когато завърши рапорта, началникът 
на почетния караул пропуска лицето, упъл­
номощено за откриване на паметника, и го 
придружава от външната страна на строя 
(спира пред националното знаме и се покла­
ня), след което обхожда строя и от средата 
поздравява почетния караул. Личният състав 
от почетния караул отговаря на поздрава, след 
което началникът на караула отива на мястото 
си в строя и подава команда: „На ре-МЪК!“ 
(„При но-ЗЕ!“), „СВОБОДНО!“.
(4) Преди снемането на калъфа от памет­
ника при прерязване на лентата началникът 
на караула командва: „Караул, РАВНИС!, 
МИРНО!“, „За героя (героите), отдал(и) живота 
си за Родината, за по-ЧЕСТ!“. („Равнение на 
СРЕДАТА!“ – когато почетният караул е без 
оръжие). Оркестърът изпълнява „Химн на 
Република България“. След химна началникът 
на караула подава команда: „На ре-МЪК!“ 
(„При но-ЗЕ!“).
(5) Началникът на караула подава команда: 
„Шапки ДОЛУ!“. След командата представител 
на Българската православна църква освещава 
паметника (при обновяване паметникът не 
се освещава).
(6) Началникът на караула подава команда: 
„НАЛОЖИ!“. След тази команда се произнасят 
встъпителни и приветствени слова.
(7) За почитане паметта на ...., след завърш­
ване на словата началникът на караула подава 
команда: „Караул, МИРНО!, Шапки ДОЛУ!, 
На КОЛЕНЕ!“. Диктор призовава: „Моля 
гражданите на колене да почетат паметта 
на ......“. Оркестърът изпълнява „Кол славен“ 
в продължение на една минута, след което 
началникът на почетния караул командва: 
„СТАНИ!, НАЛОЖИ!“.